JayJayThrowThrow/commonwealth-wiki-mix huggingface dataset:
व्यापारी

व्यापारी वह व्यक्ति कहलाता है जो व्यापार का कार्य करता है। ये शब्द अंग्रेजी में 'मर्चेंट' शब्द से जाना जाता है जिसे लैटिन शब्द "मारीरी" से लिया गया है जिसका अर्थ होता है यातायात।
एक व्यापारी वह जो किसी अन्य के द्वारा उत्पादित सेवाओं और वस्तुओं का विक्रय करता है और बदले में अपना लाभ प्राप्त करता है, यह व्यापार के श्रेणी में आटा है जो वह देश या विदेश में करता है। एक व्यवसायी या Businessperson वह होता है जिसके पास स्वयं का व्यापार होता है जो अपनी स्वामित्व वाली कंपनी द्वारा सेवाएँ और वस्तुएं तैयार की जाती है उन्हें व्यापारियों को विक्रय करता है।

श्रेणी:व्यापार
सन्दर्भ
विराटनगर

राजस्थान के ऐतिहासिक कस्बे के लिये देखे, विराटनगर (राजस्थान)

----


बिराटनगर नेपाल के प्रदेश संख्या १ में एक महानगरपालिका है। और प्रदेश संख्या १ की अंतरिम राजधानी भी है। 2011 के जनगणना के हिसाब से यह शहर नेपाल का पांचवा सबसे अधिक जनसंख्या वाला शहर है। जनसंख्या घनत्व में यह काठमांडू के बाद दुसरे नंबर पर आता है। बिराटनगर नेपाल की औद्योगिक राजधानी भी है जिसकी क्षेत्रफल 40.108 मील² (103.88 किमी²) है। इसकी भौगोलिक अवस्थिति 26°28'60"उत्तर 87°16'60"पूर्वी देशांतर पर है। यह शहर प्रदेश संख्या १ के दक्षिणी क्षेत्र (तराई) में मोरंग जिला में स्थित है। यह नेपाल की राष्ट्रीय राजधानी से 399 किमी पर पूर्व में तराई में पड़ता है और भारतीय अंतराष्ट्रीय सिमा से 6 किमी उत्तर में पड़ता है। 22 मई 2017 को इस शहर को महानगर का दर्जा मिला। इस शहर को महानगर की श्रेणी में लाने के लिए इस मे में टंकीसिनुवारी और जहदा-3 को जोड़ा गया, जिससे इसकी जनसंख्या बढ़ कर 240,000 हो गई। इस से पहले शहर की जनसंख्या 214,000 था।
सन्दर्भ

श्रेणी:कोशी प्रान्त
श्रेणी:नेपाल के शहर
अमरेली जिला

अमरेली ज़िला (Amreli district) भारत के गुजरात राज्य का एक ज़िला है। ज़िले का मुख्यालय अमरेली है।
विवरण

मूंगफली, कपास और गेहूँ की खेती के लीए यह जिला पूरे गुजरात में मशहूर है। पीपावाव बंदरगाह ये जिले में स्थित है। राजुला में देश का सब से बड़ा सिमेन्ट प्लान्ट है। जिले के कुछ भाग में एशिया का प्रख्यात गीर का जंगल फैला हुआ है। यहाँ पे एशियाटीक सिंह और हिंसक वन्य प्रानीओ की भी बसती है।२०१५ की सिंहगणना के अनुसार अमरेली जिले में १७४ सिंह का निवास है।
प्राथमिक जानकारी
अमरेली जिले के तहसील

* अमरेली
* धारी
* बाबरा
* बगसरा
* जाफराबाद
* खांभा
* कुंकावाव वडिया
* लाठी
* लीलीया
* राजुला
* सावरकुंडला
दर्शनिय स्थल

अमरेली

अमरेली के मुख्य दर्शनीय स्थल इस प्रकार हैं - अमरेली का प्राचीन टावर, राजमहल, गिरधर भाई संग्रहालय, कलात्मक रेल मथक, प्राचीन नागनाथ मंदिर, जुम्मा मस्जिद, कैलाश मुक्तिधाम, द्वारकाधीश हवेली, भोजलधाम, फतेपुर, कवि ईश्वरदान स्मृति मन्दिर ईश्वरीया, महात्मा मूलदास समाधि स्थल, कामनाथ जलाशय, लालावाव हनुमान, दादा भगवान मंदिर।
लाठी

लाठी के मुख्य दर्शनीय स्थल इस प्रकार हैं - चावंड द्वार, शाहगौरा वाव, कलापी तीर्थ, भुरखीया हनुमान तीर्थ स्थल।
लीलीया

लीलीया के मुख्य दर्शनीय स्थल इस प्रकार हैं - उमिया मंदिर, अंटालीया महादेव।
बाबरा

बाबरा के मुख्य दर्शनीय स्थल इस प्रकार हैं - पांडवो का कुंड, रन्नादे माँ मंदिर, दडवा।
धारी

धारी के दार्शनीय स्थल इस प्रकार हैं - एशियाई सिंह, गीर का जंगल, गलधरा खोडीयार मंदिर, श्याम सुंदर मंदिर, सरसीया, खोडीयार जलाशय, दानगीगेव स्थल।
खांभा

खांभा के दार्शनीय स्थल इस प्रकार हैं - वनविहार, मितियाला फोरेस्ट बंगलो, एशियाटीक सिंह, गीर का जंगल, हनुमानगाला।
कुंकावाव

कुंकावाव के दार्शनीय स्थल इस प्रकार हैं - वल्लभाचार्य स्मृति मंदिर, संत वेलनाथ समाधि।
राजुला

राजुला के दार्शनीय स्थल इस प्रकार हैं - विक्टर, टावर, चांच बंगलो, समुद्र तट, पीपावाव पॉर्ट, अल्ट्राटेक सिमेन्ट फेक्टरी, पीपाभगत स्थल, चांच बंदरगाह।
जाफराबाद

जाफराबाद के दार्शनीय स्थल इस प्रकार हैं - शियालबेट द्रीप, वाराह स्वरुप मंदिर, पौराणिक किल्ला, लुणसापुरीया मूर्ति।
इन्हें भी देखें

* अमरेली
* गुजरात
* गुजरात के जिले
बाहरी कड़ियाँ

* अमरेली जिला पंचायत का जालस्थल
सन्दर्भ

श्रेणी:गुजरात के जिले
*
डांग जिला

डांग ज़िला भारत के गुजरात राज्य का एक ज़िला है। ज़िले का मुख्यालय आहवा है।
विवरण

यह क्षेत्र पश्चिमी घाट की उत्तरी दिशा में है। इसके उत्तर और पश्चिम में तापी, नवसारी, वलसाड तथा दक्षिण और पूर्व में नंदुरबार तथा नासिक जिले हैं। इनका केंद्रीय नगर आहवा है। पर्वतीय सँकरा क्षेत्र होने के कारण यहाँ रागी तथा अन्य धान उत्पन्न होते हैं। पहले यह गुजरात की छोटी-छोटी देशी रियासतों के समूह में था। १९४९ ई. में बंबई राज्य में इसका विलय हुआ और १९६० ई. में गुजरात राज्य बनने पर यह उसमें सम्मिलित हो पाया। इस जिले में ७२ प्रतिशत आदिवासी हैं। शबरीधाम, सापुतारा, महाल, डोन, पंपा सरोवर, पूर्णा वन्यजीव अभयारण्य यहां के प्रमुख पर्यटन स्थल है।
इन्हें भी देखें

* आहवा
* गुजरात
* गुजरात के जिले
बाहरी कड़ियाँ

* डांग जिला पंचायत-अधिकृत जालस्थल
* डांग (यात्रा सलाह)
सन्दर्भ

श्रेणी:गुजरात के जिले
*
खेड़ा जिला

खेड़ा ज़िला भारत के गुजरात राज्य का एक ज़िला है। ज़िले का मुख्यालय नडियाद है। खेड़ा जिला ब्रिटिश राज में कैरा जिले के नाम से भी जाना जाता है। खेड़ा जिला पश्चिमी भारत में गुजरात राज्य के तैंतीस जिलों में से एक है। यह चरोतर नामक क्षेत्र का हिस्सा है, जिसमें खेड़ा और आनंद जिले शामिल हैं। खेड़ा ब्रिटिश राज में पूर्व प्रशासनिक राजधानी थी। अब केंद्रीय शहर नडियाद जिले का प्रशासनिक मुख्यालय है।
इन्हें भी देखें

* नडियाद
* खेड़ा
* गुजरात
* गुजरात के जिले
सन्दर्भ

श्रेणी:गुजरात के जिले
*
अहमदाबाद जिला

अहमदाबाद ज़िला (Ahmedabad district) भारत के गुजरात राज्य का एक ज़िला है। ज़िले का मुख्यालय अहमदाबाद है।
विवरण

जिले का मुख्यालय साबरमती के तट पर स्थित गुजरात का सबसे बड़ा और भारत में सातवे क्रम का सब से बड़ा शहर, अहमदाबाद, है। शहर में लाल दरवाजा विस्तार में जिला पंचायत भवन में जिले का मुख्यालय कार्यरत है। सन् २००१ की जनगणना के मुताबित अहमदाबाद जिले की जनसंख्या ५८,१६,५१९ थी, जिन में ८०.१८℅ शहरी है। अहमदाबाद जिले की उत्तर दिशा में महेसाणा, साबरकांठा और गांधीनगर जिले, पूर्व में खेड़ा जिला, दक्षिण में खंभात का अखात और पश्विम में सुरेन्द्रनगर जिला स्थित है।
जिले की प्राथमिक जानकारी
अहमदाबाद जिले के तहसील

* अहमदाबाद शहर तहसील
* दस्क्रोइ
* देत्रोज
* धोलका
* धंधुका
* बरवाला
* बावला
* मांडल
* राणपुर
* विरमगाम
* साणंद
इन्हें भी देखें

* अहमदाबाद
* गुजरात
* गुजरात के जिले
बाहरी कड़ियाँ

* अहमदाबाद जिला पंचायत अधिकृत जालस्थल
* अहमदाबाद जिले की माहिती
सन्दर्भ

श्रेणी:गुजरात के जिले
*
बनासकांठा जिला

बनासकांठा ज़िला भारत के गुजरात राज्य का एक ज़िला है। ज़िले का मुख्यालय पालनपुर है। ज़िले का नाम बनास नदी पर रखा गया है।


भारत के गुजरात राज्य के चौतीस जिलों में से एक है। इस जिले का प्रशासनिक मुख्यालय पालनपुर में है जो इसका सबसे बड़ा शहर भी है। यह जिला गुजरात के उत्तर-पूर्व में स्थित है और इसका नाम संभवतः पश्चिम बनास नदी के नाम पर रखा गया है जो माउंट आबू और अरावली पर्वतमाला के बीच की घाटी से होकर गुजरती है, और इस क्षेत्र में गुजरात के मैदानों और कच्छ के रण की ओर बहती है। यह जिला अंबाजी मंदिर के लिए प्रसिद्ध है जो कई पर्यटकों को आकर्षित करता है। यह 12703 वर्ग किलोमीटर के क्षेत्र को कवर करता है और राज्य का दूसरा सबसे बड़ा जिला है।
भौगोलिक स्थिति

बनासकांठा जिले की सीमाएं उत्तर में राजस्थान राज्य, पूर्व में साबरकांठा जिला, पश्चिम में कच्छ जिला और दक्षिण में पाटण जिला और महेसाणा जिला से लगती हैं।
तालुका/तहसील

बनासकांठा जिले के १० तालुका है।


नगरपालिका

* धानेरा
* डीसा
* पालनपुर
* थरा
अर्थव्यवस्था

जिले की अर्थव्यवस्था कृषि और खाद्य प्रसंस्करण, पर्यटन, वस्त्र और खनिज आधारित उद्योगों (सिरेमिक) पर आधारित है। जिले में खाद्य प्रसंस्करण उद्योग ने पिछले दो दशकों में कुल निवेश का 57% आकर्षित किया है। दूध उत्पादन में जिला देश में पहले स्थान पर है। एशिया की सबसे बड़ी डेयरी सहकारी संस्था, बनासकांठा जिला सहकारी दूध उत्पादक संघ लिमिटेड, पालनपुर (बनास डेयरी) है, जिसने 15.01.2018 को चरम प्राप्ति के रूप में लगभग 59,58,134 लीटर दूध का संग्रह किया। बनासकांठा भी पहला जिला है जिसमें दूध की सबसे बड़ी ठंडी आपूर्ति श्रृंखला है, जिसमें 1280 बल्क मिल्क चिलिंग यूनिट्स स्थापित हैं, जो लगभग >90% दूध को कच्चे ठंडे दूध के रूप में और बाकी 10% को कैन में संग्रहीत करती हैं। बनासकांठा जिले में 1,060 ग्राम डेयरी सहकारी समितियां हैं, जो ISO 9001: QMS मानक के अनुसार प्रमाणित हैं। राज्य में सब्जियों के उत्पादन में यह जिला पहले स्थान पर है, जो गुजरात के कुल सब्जी उत्पादन का लगभग 17.67% योगदान देता है। यह राज्य में सबसे बड़ा आलू उत्पादक है। बाजरा, मक्का, तंबाकू, अरंडी का तेल, ज्वार, इसबगोल जिले की अन्य प्रमुख फसलें हैं। यह देश में इसबगोल (प्सिलियम हस्क) के प्रमुख उत्पादकों में से एक है। यह जूनागढ़ और जामनगर जिलों के बाद राज्य में तेल बीजों का तीसरा सबसे बड़ा उत्पादक है।

जिले में चूना पत्थर, संगमरमर, ग्रेनाइट, भवन निर्माण पत्थर और चाइना क्ले सहित समृद्ध खनिज भंडार हैं। यह गुजरात के लगभग सभी संगमरमर भंडार (99.3%) का हिस्सा है और राज्य में चूना पत्थर के कुल उत्पादन में लगभग 15% का योगदान देता है।

बनासकांठा जिला केंद्रीय सहकारी बैंक गुजरात के सबसे महत्वपूर्ण बैंकों में से एक है।

यहां प्रतिष्ठित राज्य कृषि विश्वविद्यालय, सरदारकृषिनगर दांतीवाड़ा कृषि विश्वविद्यालय, सरदारकृषिनगर स्थित है। मुख्य कृषि बाजरा की फसल है।

2006 में पंचायती राज मंत्रालय ने बनासकांठा को देश के 250 सबसे पिछड़े जिलों में से एक (कुल 640 में से) के रूप में नामित किया। यह गुजरात के उन छह जिलों में से एक है जो वर्तमान में पिछड़ा क्षेत्र अनुदान कोष कार्यक्रम (BRGF) से धन प्राप्त कर रहे हैं।
इन्हें भी देखें

* पालनपुर
* गुजरात
* गुजरात के ज़िले
* पश्चिम बनास नदी
सन्दर्भ

श्रेणी:गुजरात के जिले
*
नवसारी जिला

नवसारी ज़िला भारत के गुजरात राज्य का एक ज़िला है। ज़िले का मुख्यालय नवसारी है।
विवरण By :-Utpalkant from Kabla,Nawada

नवसारी पूर्णा नदी पर सूरत से १७ मील दक्षिण-दक्षिण पूर्व में स्थित प्रसिद्ध नगर है। यहाँ पर कपास, ज्वार, बाजरा तथा इमारती लकड़ी का व्यापार होता है। सूती और रेशमी वस्त्रों के कुटीर तथा भारी उद्योग हैं। लकड़ी पर खुदाई करके कलात्मक वस्तुएँ बनाई जाती हैं। पीतल एवं ताँबे के बरतन तथा सामान, चमड़े के समान, तेल इंजिन, फिरकी (bobbins), साबुन, इत्र, तथा धातु की वस्तुएँ भी यहाँ बनाई जाती हैं। भारतीय पारसियों का यह केंद्र है, उनका एक कालेज भी यहाँ है। पहले यह बड़ोदा राज्य में था, किंतु सन् १९४९ में राज्य के विलय के बाद इसे सूरत जिले में मिला दिया गया और अब स्वयं जिला बन गया है।
इन्हें भी देखें

* नवसारी
* गुजरात
* गुजरात के जिले
सन्दर्भ

श्रेणी:गुजरात के जिले
*
नर्मदा जिला

नर्मदा ज़िला भारत के गुजरात राज्य का एक ज़िला है। ज़िले का मुख्यालय राजपीपला है।

यह जिला उत्तर में वडोदरा और छोटा उदयपुर जिलों से, पूर्व में महाराष्ट्र राज्य के नंदुरबार जिले से, दक्षिण में सूरत और तापी जिलों से और पश्चिम में भरूच जिला से घिरा हुआ है। जिले का क्षेत्रफल 2,755 वर्ग किलोमीटर है और इसकी जनसंख्या 590,297 (2011 के अनुसार) है। 2011 तक यह 10.44% शहरी था 2011 तक, यह गुजरात का तीसरा सबसे कम आबादी वाला जिला है (गुजरात के जिले | 33), डांग और पोरबंदर के बाद।
इतिहास

यह जिला 2 अक्टूबर 1997 को बनाया गया था। नवगठित जिले में पूर्ववर्ती वडोदरा जिला का तिलकवाड़ा तालुका और पूर्ववर्ती भरूच जिला के 3 तालुका शामिल थे: नंदोद, डेडियापाड़ा और सागबारा।
प्रशासन

जिले में 5 तालुका शामिल हैं: तिलकवाड़ा, गरुड़ेश्वर, नंदोद (राजपीपला सहित), देदियापाड़ा, और सगबारा। इसमें दो विधानसभा निर्वाचन क्षेत्र शामिल हैं: नन्दोद और देदियापाड़ा
अर्थव्यवस्था

2006 में पंचायती राज मंत्रालय ने नर्मदा को देश के 250 सबसे पिछड़े जिलों में से एक बताया (भारत के कुल 640 जिलों में से)। यह गुजरात के उन छह जिलों में से एक है जो वर्तमान में पिछड़ा क्षेत्र अनुदान निधि कार्यक्रम (बीआरजीएफ) से धन प्राप्त कर रहा है।
जनसांख्यिकी

2011 की जनगणना के अनुसार नर्मदा जिले की जनसंख्या 590,297 है, मोटे तौर पर सोलोमन द्वीप राष्ट्र के बराबर या अमेरिकी राज्य व्योमिंग. इससे इसे भारत में 528वीं रैंकिंग प्राप्त होती है (कुल 640 में से)। जिले का जनसंख्या घनत्व है। 2001-2011 के दशक में इसकी जनसंख्या वृद्धि दर 14.77% थी। नर्मदा में प्रति 1000 पुरुषों पर 960 महिलाएं हैं,और साक्षरता दर 73.29% है। 10.48% आबादी शहरी क्षेत्रों में रहती है। अनुसूचित जाति और अनुसूचित जनजातियाँ क्रमशः 1.48% और 81.55% आबादी बनाती हैं।.


भारत की २०११ की जनगणना के समय, जिले की ६८.५०% आबादी गुजराती बोलती थी, २६.३७% वासावी, १.७३% हिंदी और ०.९३% भीली उनकी पहली भाषा के रूप में।
रुचिकर स्थान

* निनाई जलप्रपात
* सरदार सरोवर बांध
* स्टैच्यू ऑफ यूनिटी (सरदार पटेल प्रतिमा)
राजनीति

इन्हें भी देखें

* शूलपनेश्वर वन्यजीव अभयारण्य
* स्टैच्यू ऑफ यूनिटी
* नर्मदा नदी
* नंदुरबार जिला
* राजपीपला
* गुजरात
* गुजरात के जिले
सन्दर्भ

श्रेणी:गुजरात के जिले
*
साबरकांठा जिला

साबरकांठा ज़िला भारत के गुजरात राज्य का एक ज़िला है। ज़िले का मुख्यालय हिम्मतनगर है।
इतिहास

साबरकांठा भील बाहुल्य क्षेत्र है , इस जगह का इतिहास भील राजाओं से जुड़ा रहा है । भील राजाओं ने यह जगह अपनी राजधानी के रूप में विकसित करी और लंबे समय तक इस क्षेत्र में भील राजाओं ने शासन किया ।
विवरण

ज़िले के पूर्व और पूर्व-उत्तर में राजस्थान राज्य है तथा उत्तर में बनासकाँठा ज़िला, पश्चिम में महेसाणा ज़िला, पश्चिम-दक्षिण में अहमदाबाद ज़िला और दक्षिणपूर्व में पंचमहल ज़िला जिले हैं। ब्रिटिश शासनकाल में साबरकाँठा नामक राजनीतिक एजेंसी थी, जिसके अंतर्गत ४६ राज्य ऐसे थे जिन्हें न्याय करने के बहुत कम अधिकार प्राप्त थे और १३ तालुके ऐसे थे जिन्हें न्याय करने का कोई अधिकार प्राप्त नहीं था। इस जिले का प्रशासनिक केंद्र हिम्मतनगर है।जिले के अधिकांश निवासी भील एवं अन्य आदिवासी हैं। भारत के स्वतंत्र होने के बाद इस जिले में हरना नदी तथा हथमाटी नदी पर बाँध बनाए गए हैं।
चित्रगीर्घा


Himatnagar Public Library and Towerclock.jpg|हिम्मतनगर सार्वजनिक पुस्तकालय

इन्हें भी देखें

* हिम्मतनगर
* गुजरात
* गुजरात के जिले
सन्दर्भ

श्रेणी:गुजरात के जिले
*
वडोदरा जिला

वडोदरा जिला, जिसे बड़ौदा जिला भी कहा जाता है, भारत के गुजरात राज्य के पूर्वी भाग में स्थित है। इसका प्रशासनिक मुख्यालय वडोदरा शहर है। यह जिला 4,110 वर्ग किलोमीटर में फैला है। 2011 की जनगणना के अनुसार, जिले की जनसंख्या 41,93,795 है, जिसमें 49.6% शहरी और 50.4% ग्रामीण निवासी हैं। जनसंख्या में 5.3% अनुसूचित जाति और 27.6% अनुसूचित जनजाति शामिल हैं। यह गुजरात के 34 जिलों में तीसरा सबसे अधिक जनसंख्या वाला जिला है।
जलवायु

वडोदरा जिले की जलवायु अर्द्ध-शुष्क है, जिसमें तीन मुख्य ऋतुएँ हैं: ग्रीष्म, शीत, और मानसून।
{{climate chart
|वडोदरा
|12|29|1
|13|32|0
|18|36|1
|22|39|0
|26|40|3
|26|36|129
|25|32|290
|24|31|274
|24|32|147
|21|35|21
|16|33|16
|16|30|3
|source=}
|float=right
|clear=none
}}
प्रशासनिक विभाजन

वडोदरा जिले को 5 प्रांतों और 12 तालुकाओं में विभाजित किया गया है।
जनसांख्यिकी

2011 की जनगणना के अनुसार, वडोदरा जिले की जनसंख्या 41,93,795 है, जिसमें जनसंख्या घनत्व 551 निवासी प्रति वर्ग किलोमीटर है। 2001-2011 के दशक में जनसंख्या वृद्धि दर 14.16% थी। लिंगानुपात 934 महिलाएँ प्रति 1000 पुरुष है, और साक्षरता दर 81.21% है।
धर्म
भाषाएँ
पारिस्थितिकी

वडोदरा जिले में डभोई तालुका के पास स्थित वड़वाणा वेटलैंड को 2021 में रामसर वेटलैंड साइट के रूप में नामित किया गया।
प्रसिद्ध व्यक्तित्व

*प्रेमानंद भट्ट (1649–1714) - लेखक, वडोदरा में जन्म

*नयन मोंगिया - क्रिकेटर

*जेकब मार्टिन - क्रिकेटर

*इरफान पठान - क्रिकेटर

*यूसुफ पठान - क्रिकेटर

*हार्दिक पांड्या - क्रिकेटर

*क्रुणाल पांड्या - क्रिकेटर

*किरण मोरे - क्रिकेटर

*अंशुल त्रिवेदी - अभिनेता

*धर्मेश येलांडे - कोरियोग्राफर और अभिनेता

*दीपक हूडा - क्रिकेटर

*भुवन बम - यूट्यूबर

*विजय हजारे - क्रिकेटर

*अंशुमान गायकवाड़ - क्रिकेटर

*श्रेनु पारिख - अभिनेत्री

*मनन देसाई - हास्य कलाकार

*चिरायु अमीन - व्यवसायी

*दिलीप संघवी - व्यवसायी
सन्दर्भ
ख़ैबर पख़्तूनख़्वा

ख़ैबर पख़्तूनख़्वा (, , ) पाकिस्तान का एक प्रान्त या सूबा है। जो 2018 में संविधान संशोधन उत्तर पश्चिम सीमान्त प्रान्त (NWFP) और संघ प्रशासित आदिवासी क्षेत्र (FATA) के विलय के पश्चात अस्तित्व में आया है। इसे सूबा-ए-सरहद के नाम से भी जाना जाता है जो अफ़ग़ानिस्तान की सीमा पर स्थित है।

यहाँ पर पश्तूनों की आबादी अधिक है जिन्हें स्थानीय रूप से पख़्तून भी कहते हैं। इनकी मातृभाषा पश्तो है। इस प्रान्त की जनसङ्ख्या क़रीब २,००,००,००० है जिसमें अफ़ग़ानिस्तान से आए शरणार्थियों की १५,००,००० की आबादी सम्मिलित नहीं है।
इतिहास

इस क्षेत्र का इतिहास ईसा पूर्व २००० वर्षों का है। इस क्षेत्र में इंडो-ईरानियन शाखा आई। माना जाता है कि सातवीं सदी ईसापूर्व में हिंदू महाजनपद गान्धार यहीं या इसी के समीप स्थित था। ईसा के २०० साल पहले बौद्ध धर्म यहाँ बहुत लोकप्रिय हुआ। मौर्यों के पतन के बाद इसपर कुषाणों का शासन आया। यह कुषाण साम्राज्य की राजधानी था और इस्लाम के आने से पहले इसपर ईरानी आकर्मण भी होते रहे है। इससे यहाँ जरथुष्ट्र के अनुयायियों की भी आबादी थी।

सातवीं सदी में चीन के पर्यटकों ने यहाँ के बौद्ध धर्म का विवरण किया है। ग्यारहवीं सदी में ग़ज़नी के महमूद ने बौद्ध तथा ज़ोरास्ट्री शाहों को हराकर अपना शासन स्थापित किया। ग़ज़नी तथा ग़ज़नी पर गोर के शासन के बाद यहाँ तुर्क तथा अरबों की जनसङ्ख्या बढ़ती गई। दिल्ली सल्तनत के शासन में भी यहाँ इस्लाम मे धर्म परिवर्तन करवाया गया। मुग़लों तथा फ़ारस के साफ़वियों के बीच इस क्षेत्र को लेकर सङ्घर्ष होता रहा। 1893 में अंग्रेज़ों ने अफ़ग़ानों से यह क्षेत्र एक समझौते में ले लिया और 1947 में जब पाकिस्तान स्वतन्त्र हुआ तो यह पाकिस्तान का अङ्ग बन गया।
उत्तर पश्चिम सीमान्त प्रान्त में २४ जिले हैं।

* अबटाबाद
* बन्नू
* बतगरम
* बुनेर
* चारसद्दा
* चिटरेल
* डेरा इस्माइल खान
* हंगू
* हरिपुर
* करक
* कोहट
* कोहिस्तान
* लक्की मरवट
* दीर निचला
* मलकंद
* मनशेरां
* मरदान
* नौशेरां
* पेशावर
* शांगला
* स्वाबी
* स्वात
* टांक
* दीर ऊपरी

सन्दर्भ

श्रेणी:ख़ैबर-पख़्तूनख़्वा
श्रेणी:पाकिस्तान के प्रान्त
बृहदीश्वर मन्दिर

300px|thumb|right|बृहदीश्वर मंदिर का प्रवेश द्वार
बृहदीश्वर (या वृहदीश्वर) मन्दिर या राजराजेश्वरम् तमिलनाडु के तंजौर में स्थित एक हिंदू मंदिर है जो 11वीं सदी के आरम्भ में बनाया गया था। इसे पेरुवुटैयार कोविल भी कहते हैं। यह मंदिर पूरी तरह से ग्रेनाइट नि‍र्मि‍त है। विश्व में यह अपनी तरह का पहला और एकमात्र मंदिर है जो कि ग्रेनाइट का बना हुआ है। यह अपनी भव्यता, वास्‍तुशिल्‍प और केन्द्रीय गुम्बद से लोगों को आकर्षित करता है। इस मंदिर को यूनेस्को ने विश्व धरोहर घोषित किया है।

इसका निर्माण 1003-1010 ई. के बीच चोल शासक प्रथम राजराज चोल ने करवाया था। उनके नाम पर इसे राजराजेश्वर मन्दिर का नाम भी दिया जाता है। यह अपने समय के विश्व के विशालतम संरचनाओं में गिना जाता था। इसके तेरह (13) मंजिलें भवन (सभी हिंदू अधिस्थापनाओं में मंजिलो की संख्या विषम होती है।) की ऊँचाई लगभग 66 मीटर है। मंदिर भगवान शिव की आराधना को समर्पित है।

यह कला की प्रत्येक शाखा - वास्तुकला, पाषाण व ताम्र में शिल्पांकन, प्रतिमा विज्ञान, चित्रांकन, नृत्य, संगीत, आभूषण एवं उत्कीर्णकला का भंडार है। यह मंदिर उत्कीर्ण संस्कृत व तमिल पुरालेख सुलेखों का उत्कृष्ट उदाहरण है। इस मंदिर के निर्माण कला की एक विशेषता यह है कि इसके गुंबद की परछाई पृथ्वी पर नहीं पड़ती। शिखर पर स्वर्णकलश स्थित है। जिस पाषाण पर यह कलश स्थित है, अनुमानत: उसका भार 2200 मन (88 टन) है और यह एक ही पाषाण से बना है। मंदिर में स्थापित विशाल, भव्य शिवलिंग को देखने पर उनका वृहदेश्वर नाम सर्वथा उपयुक्त प्रतीत होता है।

मंदिर में प्रवेश करने पर गोपुरम्‌ के भीतर एक चौकोर मंडप है। वहां चबूतरे पर नन्दी जी विराजमान हैं। नन्दी जी की यह प्रतिमा 6 मीटर लंबी, 2.6 मीटर चौड़ी तथा 3.7 मीटर ऊंची है। भारतवर्ष में एक ही पत्थर से निर्मित नन्दी जी की यह दूसरी सर्वाधिक विशाल प्रतिमा है। तंजौर में अन्य दर्शनीय मंदिर हैं- तिरुवोरिर्युर, गंगैकोंडचोलपुरम तथा दारासुरम्‌।
छबिदीर्घा


File:Brihadeeswarar Temple 04.jpg|गणेश मंदिर
File:Brihadeeswarar Temple 03.jpg|सुब्रमण्य मंदिर
File:Ganesha, Brihadeeswarar Temple.jpg|गणेश प्रतिमा
File:MainGopuram-BrihadisvaraTemple-Thanjavur,India.jpg|मुख्य गोपुरम्
File:Nandi-CeilingFresco-BrihadisvaraTemple-Thanjavur,India.jpg|नन्दी के ऊपर की छत की चित्रकला
File:OrnamentedPillar-BrihadisvaraTemple-Thanjavur,India.jpg|अलंकृत स्तम्भ
File:Brihadeeswarar Temple 02.jpg|मुख्य द्वार
File:TanjoreTemple.jpg|सामान्य दृष्य
File:Inscriptions around the temple.JPG|मंदिर में शिलालेख
File:Big Temple-Gopuram Detail.jpg|गोपुरम के एक भाग का विस्तृत दृष्य
File:Bhikshatana_tanjore.jpg|भिक्षाटन प्रतिमा (मुख्य गोपुरम्)

सन्दर्भ
इन्हें भी देखें

* मंदिर
* मीनाक्षी मंदिर
* कामाख्या मंदिर
* नवग्रह मंदिर
* चिदंबरम मंदिर
बाहरी कड़ियाँ

* वृहदेश्‍वर मंदिर चोल स्थापत्य कला का उत्कृष्ट नमूना है
* बृहदेश्‍वर मंदिर - तंजौर
* वृहदेश्वर मंदिर, तंजावूर
* विश्व विरासत स्थल : बृहदीश्‍वर चोल मंदिर
* बृहदेश्वर मन्दिर का इतिहास और रोचक बातें
* This tallest temple in India’s Tamil Nadu is over 1,000 years old and its engineering is still a mystery to historians

श्रेणी:तमिल नाडु में हिन्दू मन्दिर
श्रेणी:तंजावूर ज़िले में हिन्दू मंदिर
श्रेणी:शिव मंदिर
श्रेणी:तंजावूर ज़िला
तद्भव (पत्रिका)

तद्भव हिन्दी की एक पत्रिका है। यह पत्रिका हर बार आधुनिक रचनाशीलता पर केन्द्रित एक विशिष्ट संचयन होती है तथा विशुद्ध साहित्यिक सामग्रियों को प्रकाशन में महत्त्व देती है। समकालीन हिन्दी कथा-साहित्य के एक प्रमुख हस्ताक्षर अखिलेश ने इस पत्रिका का प्रकाशन मार्च, 1999 से प्रारंभ किया। इसका प्रकाशन लखनऊ, उत्तर प्रदेश से होता है।
यह एक त्रैमासिक साहित्यिक पत्रिका है। विश्वविद्यालय अनुदान आयोग ने अपनी निर्दिष्ट पत्रिकाओं की सूची में इस पत्रिका को शामिल किया है।
बाहरी कड़ियाँ

* तद्‌भव पत्रिका कविता कोश पर
सन्दर्भ

श्रेणी:हिन्दी
श्रेणी:हिन्दी पत्रिकाएँ
भंडारा जिला

भंडारा ज़िला भारत के महाराष्ट्र राज्य का एक ज़िला है। ज़िले का मुख्यालय भंडारा है।भंडारा जिला (मराठी उच्चारण: [bʰəɳɖaːɾa]) भारत में महाराष्ट्र राज्य का एक प्रशासनिक जिला है। जिला मुख्यालय भंडारा में स्थित हैं। जिले का क्षेत्रफल 3717 किमी 2 है और इसकी आबादी 1,200,334 (605,520 पुरुष और 594,814 महिलाएं) हैं, जिनमें से 19.48% 2011 तक शहरी हैं। भंडारा की विकास दर 5.56% है [1] भंडारा में कृषि के साथ मिश्रित अर्थव्यवस्था है , उद्योग और वन संसाधन। भंडारा चावल के बड़े उत्पादन के लिए जाना जाता है। तुमसर, एक तहसील शहर, एक प्रसिद्ध चावल बाजार है। एक बड़े पीतल उत्पाद उद्योग की उपस्थिति के कारण भंडारा शहर को "पीतल शहर" के रूप में भी जाना जाता है। भंडारा में कई पर्यटन स्थल हैं, जैसे अंबगड किला, ब्राह्मी, चिंचगढ़ और दिघोरी।जिला आयुध निर्माणी बोर्ड के आयुध निर्माणी भंडार के लिए भी जाना जाता है, जो भारतीय सशस्त्र बलों के लिए उत्पाद बनाती है। यह एक संपत्ति पर स्थित है जिसे आमतौर पर जवाहरनगर कॉलोनी के रूप में जाना जाता है। यह भंडारा जिले का एकमात्र केन्द्रीय विद्यालय है। हिंदुजा समूह की कंपनी अशोक लीलैंड की भंडारा के पास गाडेगांव में उत्पादन सुविधा है। सनफ्लैग आयरन स्टील कंपनी और शिवमंगल इस्पात प्रा। लिमिटेड जिले के अन्य प्रमुख औद्योगिक उपक्रम हैं|
इन्हें भी देखें

* भंडारा
* महाराष्ट्र
* महाराष्ट्र के जिले
सन्दर्भ

श्रेणी:महाराष्ट्र के जिले
*
बुलढाणा जिला

बुलढाणा ज़िला भारत के महाराष्ट्र राज्य का एक ज़िला है। ज़िले का मुख्यालय बुलढाणा है। प्रसिद्ध लोनार झील इसी ज़िले में स्थित है। rushikesh panpatil 9130917967/र‌
प्रमुख व्यक्ति

*गुलाम अहमद खान गुलाम चंद खान
*गुलाम मुस्तफा खान
*गुलाम रब्बानी खान
*ऋषिकेश पानपाटिल
इन्हें भी देखें

* बुलढाणा
* लोनार झील
* महाराष्ट्र
* महाराष्ट्र के जिले
सन्दर्भ

श्रेणी:महाराष्ट्र के जिले
*
एक गाव। पांगरखेड धाड के पास
पोस्ट वरुड 443106
_rishi___patil
जालना जिला

जालना ज़िला भारत के महाराष्ट्र राज्य का एक ज़िला है। ज़िले का मुख्यालय जालना है जिले का दुसरा सबसे बड़ा शहर भोकरदन हैं।

(Parada)
विवरण

यह जिला मराठवाडा विभाग में उत्‍तर दिशा में स्थित है। जिला का अक्षवृत्‍तीय और रेखावृत्‍तीय स्‍थान मतलब १९०१ उत्‍तर से २,१०३ उत्‍तर अक्षवृत्‍तीय और ७,५०४ पूर्व से ७,६०४ पूर्व रेखावृत्‍तीय. जालना जिला पहले निझाम राज्‍य का भाग था। बाद में मराठवाडा मुक्‍ति संग्राम के बाद औरंगाबाद जिला में जालना एक तालुका बना।

जालना यह औरंगाबाद के पूर्व का तालुका १ मई १९८१ के दिन ‘जिला’ बनकर स्‍थापित हुआ, और औरंगाबाद जिले के जालना, भोकरदन, जाफ्राबाद, अंबड यह ४ तालुके एवं परभणी जिले का परतूर ऐसे कुल ५ तालुके का जालना जिले समावेश किया गया। जालना जिले के पूर्व में परभणीऔर बुलढाणा जिला स्थित है। औरंगाबाद पश्‍चिम दिशा में, जलगाव उत्‍तर में एवं दक्षिण में बीड जिला है।

जालना जिला का ७,६१२ चौ. कि.मी. क्षेत्रफल है। जो महाराष्ट्र राज्य के कुल क्षेत्रफल की तुलना में २.४७ % है, और जनसंख्या १९,५९,०४६ इतनी है। जालना जिला का मुख्‍यालय जालना शहर है और राज्य एवं देश के राजधानी से ब्रॉडगेज रेल्‍वे लाईन से जूडा हुआ है। राज्‍य के मुख्‍य शहर भी राज्‍य महामार्ग से जूडे हुए हैं। यह जिला हायब्रीड सीडस् के लिए प्रसिद्ध है और स्‍टील रिरोलींग मिल, बिडी उद्योग, खेती संबंधि उद्योग उदा. दाल मील, बि. बीयाने आदी. मोसंबी फल के उत्पादन के लिए भी यह जिला प्रसिद्ध है।

जालना जिले के लोगों ने मराठवाडा मुक्‍ति संग्राम में महत्वपूर्ण भूमिका निभाई थी।
इन्हें भी देखें

* जालना
* महाराष्ट्र
* महाराष्ट्र के जिले
सन्दर्भ

श्रेणी:महाराष्ट्र के जिले
*